CELEX: 62019TN0876
Language: mt
Date: 2019-12-23 00:00:00
Title: Kawża T-876/19: Rikors ippreżentat fit-23 ta’ Diċembru 2019 – Broadcom vs Il-Kummissjoni

24.2.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 61/55
            
         
      Rikors ippreżentat fit-23 ta’ Diċembru 2019 – Broadcom vs Il-Kummissjoni
      (Kawża T-876/19)
      (2020/C 61/70)
      Lingwa tal-kawża: l-Ingliż
      
         Partijiet
      
      
         Rikorrenti: Broadcom (San Jose, California, l-Istati Uniti) (rappreżentanti: Kjølbye, J. Ruiz Calzado, L. Crocco, lawyers, J. Bourke, u J. Holmes, Barristers)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni, kompletament jew parzjalment; u
               
            
                  —
               
               
                  tikkundanna lill-Kummissjoni għall-ispejjeż ta’ Broadcom.
               
            
         Motivi u argumenti prinċipali
      
      Fir-rikors tagħha, ir-rikorrenti titlob li l-Qorti tal-Ġustizzja għandha tannulla d-Deċiżjoni tal-Kummissjoni tas-16 ta’ Ottubru 2019 dwar proċedura taħt l-Artikolu 102 tat-Trattat dwar il-Funzjonament tal-Unjoni Ewropea, l-Artikolu 54 tal-Ftehim ŻEE u l-Artikolu 8 tar-Regolament tal-Kunsill (KE) Nru 1/2003 tas-16 Diċembru 2002 fuq l-implimentazzjoni tar-regoli tal-kompetizzjoni mniżżlin fl-Artikoli 81 u 82 tat-Trattat (Każ AT.40608 - Broadcom) (notifikata taħt id-dokument C (2019) 7406 finali).
      Insostenn tar-rikors tagħha, ir-rikorrenti tinvoka tliet motivi.
      
                  1.
               
               
                  L-ewwel motiv huwa bbażat fuq żbalji ta’ liġi u ta’ fatt dwar il-konklużjoni mill-Kummissjoni ta’ ksur prima facie li jirriżulta minn (a) l-interpretazzjoni ħażina tal-Kummissjoni tat-termini tal-ftehim li Broadcom ikkonkluda ma’ sitt klijenti (“il-Ftehimiet”), (b) il-konklużjoni tal-Kummissjoni li ma kienx meħtieġ li tikkunsidra l-effetti probabbli fuq il-kompetizzjoni tal-Ftehimiet; (ċ) l-evalwazzjoni inadegwata tal-Kummissjoni tal-kapaċità prima facie tar-restrizzjonijiet allegati li jirrestrinġu l-kompetizzjoni, u (d) il-konklużjoni bla bażi tal-Kummissjoni li Broadcom hija “prima facie” dominanti f'wieħed mis-swieq relevanti inkwistjoni.
               
            
                  2.
               
               
                  It-tieni motiv, ibbażat fuq żbalji ta’ liġi u ta’ fatt fil-konstatazzjoni tal-Kummissjoni li l-miżuri provviżorji kienu meħtieġa b’mod urġenti biex jindirizzaw riskju ta dannu serju u irreparabbli għall-kompetizzjoni f’kwalunkwe wieħed mis-swieq relevanti inkwistjoni li jirriżultaw minn (a) introduzzjoni mill-Kummissjoni ta’ kunċett ta’ urġenza mhux magħrufa li huwa ġġustifikat biss bir-ritmu kajman tal-proċeduri tagħha stess li tikkontradixxi n-natura inerentement eċċezzjonali tal-miżuri, (b) in-nuqqas ta’ fatturi speċifiċi li jappoġġjaw ħtieġa urġenti li tieħu azzjoni peress li l-Kummissjoni tillimita ruħha li tirreferi għal serje ta’ talbiet ġeneriċi, u (c) in-nuqqas tal-Kummissjoni li turi xi dannu probabbli għall-kompetizzjoni fi kwalunkwe wieħed mis-swieq rilevanti.
               
            
                  3.
               
               
                  It-tielet motiv, huwa bbażat fuq żbalji ta’ liġi u ta’ fatt fl-evalwazzjoni tal-proporzjonalità tal-Kummissjoni, li jirriżultaw min-nuqqas tal-Kummissjoni li tevalwa jekk investigazzjoni spedita tkunx iktar proporzjonata mil-limitazzjoni tal-libertà ta’ Broadcom għal perijodu ta’ tliet snin; u fl-ibbilanċjar tagħha tal-interessi involuti.